Kutilnu ashu nish e nashakanitsh
- Ni tshi uietenan eshakuhuikuiatsh ne ishkuteuapui, kie shash eka tshi tapelmitishiatsh.
- Shash kie nitapuetenan etat Auen alu Shetishit, kie tshe uitshishimit tshetshi uashkumeltamatsh.
- Kie nimilanan Tshishe Manitu, e ishi shutsheltamatsh kie e ishi ilniuiatsh, eshpish ishpitelmititsh.
- Nitshi mishta milu nanitu tshisselmitishunan than miam eiteltakushiatsh.
- Nitshi uitamuanan Tshishe Manitu, kie nitshi uitamatishunan kie nite kutak auen, tan miam ka ishi pashtatutamatsh.
- Kie Tshishe Manitu nipakushuelimanan tshetshi kassinu uepinamatsh ne eshpish matshikaushiatsh.
- Kie nitshi nitueltamuanan tshetshi kashipilitsh ne ka pitshishtuhukuiatsh man.
- Kassinu ni mamtunelmananitsh nitshe ka matshi tututatsh tshetshi kuishk itelmititsh.
- Kie nitshi uitamuananitsh etshi matshi tututatsh, kassinu nite uiesh, patush muk etelmititsh, kau alu nika matshipilihananitsh, apu pisselimitish.
- Kau minuatsh nitshitapitenan eshpish matshi tutamatsh kie uipatsh niuitenan tshesseltamatsh eka kuishk eituiatsh.
- Nite aimiheuanitsh kie nite ka mamituneltakanitsh, nitshi nanitu tshisseltenan, tshetshi milu mitelmitatsh, Tshishe Manitu miam eshpish ishpiteltakushit. Nitaimituanan tshetshi uitamuimit tshekuala netueltamuinit kie nipakushuelimanan tshetshi shutshishiatsh.
- Ne mahk kassinu ka tshi nashimatsh, ekue milu uashkumapishikushiatsh ekue ui uitamutitsh nitshe kutakatsh ka minikueshatsh kie tshetshi apitshitaiatsh luash tshe ishpish ilniuiatsh, kassinu uiesh.
bem_Latn luo_Latn epo_Latn bem_Latn swh_Latn lua_Latn lua_Latn lua_Latn lua_Latn lua_Latn lua_Latn lua_Latn tsn_Latn